kardosdrur/scandi-wiki huggingface dataset:
George Van Cleaf

George W. Van Cleaf (oktober 1879 i Northfield – 6. januar 1905 i Brooklyn) var en amerikansk vandpolospiller som deltog i OL 1904 i St. Louis.

Cleaf blev olympisk mester i vandpolo under OL 1904 i St. Louis. Han var med på det amerikanske vandpolohold New York Athletic Club som vandt vandpoloturneringen.

Han døde året efter af tyfus.

Eksterne henvisninger 

Vandpolospillere fra USA
David Hesser

David A. Hesser (januar 1884 – 13. februar 1908) var en amerikansk vandpolospiller som deltog i OL 1904 i St. Louis.

Hesser blev olympisk mester i vandpolo under OL 1904 i St. Louis. Han var med på det amerikanske vandpolohold New York Athletic Club som vandt vandpoloturneringen.

Eksterne henvisninger 

Vandpolospillere fra USA

ru:Водное поло на летних Олимпийских играх 1904#Составы команд
James Steen

James J. Steen (19. november 1876 – 25. juni 1949) var en amerikansk vandpolospiller som deltog i OL 1904 i St. Louis.

Steen blev olympisk mester i vandpolo under OL 1904 i St. Louis. Han var med på det amerikanske vandpolohold New York Athletic Club som vandt vandpoloturneringen.

Eksterne henvisninger 

Vandpolospillere fra USA

ru:Водное поло на летних Олимпийских играх 1904#Составы команд
Reggie Pridmore

Reginald George "Reggie" Pridmore (født 29. april 1886, død 13. marts 1918) var en engelsk cricket-, rugby- og hockeyspiller, som deltog i OL 1908 i London.

Pridmore var en glimrende boldspiller, der gjorde sig bemærket i flere sportsgrene. I hockey spillede han venstre innerwing for Coventry og opnåede 19 landskampe for England i perioden 1908-1913. I cricket spillede han for Warwickshire og lidt for Hertfordshire.

Ved OL 1908 stillede Storbritannien med flere hockeyhold, og Pridmore spillede for England, der først vandt 10-1 over Frankrig, derpå 6-1 over Skotland i semifinalen, inden holdet i finalen besejrede Irland med 8-1. Pridmore var Englands store spiller, der scorede fire mål i første kamp og tre i hver af de to øvrige. Hans ti mål var næsten lige så mange som de øvrige hold scorede i alt (11).

Han arbejdede som børsmægler, men var under 1. verdenskrig major ved artilleriet. Han gjorde en god indsats i slaget ved Somme, hvor han vandt sig et Military Cross. Han blev senere dræbt i kamp i Italien.

Referencer

Eksterne henvisninger 

Hockeyspillere fra England
Deltagere for Storbritannien ved sommer-OL 1908
Olympiske mestre fra Storbritannien
John Yate Robinson

John Yate Robinson (6. august 1885 – 23. august 1916) var en engelsk hockeyspiller som deltog i OL 1908 i London.

Robinson blev olympisk mester i hockey under OL 1908 i London. Han var med på det engelsk hold som vandt hockeyturneringen.

Han døde i Roehampton, af skader han havde pådraget sig under 1. verdenskrig.

Eksterne henvisninger 

Hockeyspillere fra England
Sportsfolk fra England
Isaac Bentham

Isaac Bentham (født 27. oktober 1886 i Wigan, død 15. maj 1917 ved Arras, Frankrig) var en britisk svømmer og vandpolospiller, som deltog i OL 1912 i Stockholm.

Bentham var en af Englands bedste svømmere inden første verdenskrig og spillede forward i sin lokale vandpoloklub.

Han blev udtaget til det britiske vandpolohold til OL 1912, og briterne indledte med at besejre Belgien 7-5 efter ekstra tid (Bentham scorede et af målene). I semifinalen blev til britisk sejr på 6-3 over Sverige (igen med et mål til Bentham), mens finalen blev en ensidig forestilling, da briterne vandt 8-0 over Østrig (målscorerne herfra er ikke kendte). Der blev efterfølgende spillet om anden og tredjepladserne, hvilket betød, at Sverige fik sølv og Belgien bronze. Bentham var desuden tilmeldt i 400 m fri ved legene, men stillede ikke til start.

Bentham arbejdede først som købmand, men blev senere sporvognskonduktør. Han var sergent i Royal Field Artillery under første verdenskrig og kom til Frankrig i 1915 for at kæmpe. Han omkom under slaget om Arras.

Referencer

Eksterne henvisninger 

Svømmere fra Storbritannien
Vandpolospillere fra Storbritannien
Briter i 1. verdenskrig
Deltagere for Storbritannien ved sommer-OL 1912
Olympiske mestre fra Storbritannien
Ivan Laing

Ivan Laing (18. august 1885 – 30. november 1917) var en skotsk hockeyspiller, som deltog i OL 1908 i London.

Laing vandt en bronzemedalje i hockey under OL 1908 i London. Han var med på det skotske hold, som kom på en delt tredjeplads i hockeyturneringen.

Han blev dræbt under 1. verdenskrig.

Eksterne henvisninger 

Hockeyspillere fra Skotland
Sportsfolk fra Skotland
Kulturkritiske essays

Kulturkritiske essays er en samling tekster af den tyske historiefilosof Walter Benjamin. Udvalget udkom på forlaget Gyldendal i 1998 i serien Moderne Tænkere og erstatter med flere nyoversættelser en tidligere samling fra 1973 med titlen Kulturindustri (forlaget Rhodos). Samlingen indeholder så centrale tekster som "Reproduktionsessayet" og de så kaldte historie-filosofiske teser, der i den nye oversættelse har titlen "Om historiebegrebet".

Teksterne kredser om bl.a. nutidens forhold til fortiden, kamp mod fascisme, kritik af socialdemokratiet, at samle, revolution, lave og skrive historie, og håbet om en "virkelig undtagelsestilstand" der ville kunne standse tiden og forløse dét kald som generationer af slagne og undertrykte gør på nutiden.

Indhold
 Erfaring og fattigdom
 Romanens krise
 Hvad er episk teater?
 Skribenten som producent
 Lille fotografihistorie
 Jeg pakker mit bibliotek ud
 Eduard Fuchs – samleren og historiken
 Kunstværket i dets tekniske reproducerbarheds tidsalder
 Om historiebegrebet

Se også
 Historisk materialisme
 Karl Marx
 Antifascisme
 Messianisme

Noter

Filosofiske skrifter
Om historiebegrebet

Om historiebegrebet (Über den Begriff der Geschichte) er en tekst af den tyske historiefilosof Walter Benjamin fra foråret 1940, kort før nazisterne invaderede Frankrig. Det er en af de mest centrale og komprimerede tekster i hans forfatterskab, og desuden det sidste han skrev inden sin flugt fra nazisterne og selvmord ved den fransk-spanske grænse.

Teksten er oversat til dansk i samlingen Kulturkritiske essays (Gyldendal, 1998) og den tidligere samling Kulturindustri (Rhodos, 1973) under titlen Historie-filosofiske teser.

Teserne 
Teksten består af 18 teser (I-XVII). Et tillæg er desuden kommet til siden.

Eksterne links 
 Læs Om historiebegrebet (pdf)

Se også 
 Historisk materialisme
 Messianisme
 Revolution
 Antifascisme

Noter 

Antifascisme
Litteratur fra Tyskland
Teologi
Historie
Filosofiske skrifter
Hugh Neilson

Hugh Edwin Beaumont Neilson (5. maj 1884 i Glasgow – 16. oktober 1930 smst) var en skotsk hockeyspiller som deltog i OL 1908 i London.

Neilson vandt en bronzemedalje i hockey under OL 1908 i London. Han var med på det skotsk hold som kom på en delt tredjeplads i hockeyturneringen.

Eksterne henvisninger 

Hockeyspillere fra Skotland
Sportsfolk fra Skotland
Personer fra Glasgow
Robert Lund

Robert Lund er navnet på flere personer:

 Robert Lund (læge) (1887-1960) – dansk professor, dr.med.
 Robert Lund (bankdirektør) (1890-1962) – dansk bankdirektør
 Robert Lund (nazist) (1922-1947) – henrettet dansk nazist
Esbjerg Spejdermuseum

Esbjerg Spejdermuseum er en forening bestående af spejdere fra de 4 "gamle" spejderkorps KFUM-spejderne, KFUK-spejderne, Det Danske Spejderkorps og Det Danske Pigespejderkorps. På Esbjerg spejdermuseum kan man lære om spejderbevægelsen fra dens start i 1907 og frem til i dag. Museet er kun åbent efter aftale. Se nærmere på hjemmesiden www.Esbjerg-spejdermuseum.dk

Eksterne henvisninger 
 esbjerg-spejdermuseum.dk 

Spejdermuseum
Spejder
Tidaholms kommun

Tidaholm kommune ligger i det svenske län Västra Götaland i landskapet Västergötland. Åen Tidan løber gennem kommunen, hvis administrationscenter ligger i byen Tidaholm.

Byer 
Tidaholm kommune har tre byer.
Indbyggere pr. 31. december 2005.

Seværdigheder 
 Dimbo gravfelt
 Hökensås, naturreservat

Eksterne kilder og henvisninger 

Kommuner i Västra Götalands län
Death Valley Sleepers

Death Valley Sleepers er et dansk poprockband dannet i København i 2008, som på nuværende tidspunkt består af 
Tobias Winberg (vokal & guitar), Adam Winberg (trommer), Jesper Van (bas), Christian Ki Dall (guitar), Henrik "Heinzz" Malm (orgel), and Kristina Romby (vokal & percussions).

Bandet spiller 60er-inspireret, psychedelisk pop inspireret af den britiske Mod-bevægelse.

Historie 
Death Valley Sleepers blev startet som et solo projekt af Tobias Winberg i 2008.

Da Death Valley Sleepers senere i 2008 blev udvalgt til at spille til 'Soundvenue Selected'- eventet arrangeret af det danske musikmagasin Soundvenue, udvidede Tobias Winberg projektet til at inkludere fem andre danske musikere: hans storebror Adam Winberg, Jesper Van, Christian Ki Dall ,Henrik Malm og Kristina Romby. I dag udgør de fast bandkonstellationen.

I 2010 blev sangen "Left me High" brugt i en reklame for Chevrolet’s Spark car. Reklamen førte til flere afspilninger på videointernetkanalen Youtube.

Bandet udsendte deres selvbetitlede debutalbum den 2. april, 2012 på pladeselskabet Playground Music.

Baggrund 
Tobias er født og opvokset i Odense, men flyttede til København i 2005. Ud over Death Valley Sleepers spiller musikeren også i det danske band The Setting Son, og bandet Elektro sammen med broderen Adam Winberg og faderen Lars Winberg. Tidligere har Tobias Winberg også været producer for det danske hiphop-pladeselskab Flamingo Records.

Referencer 

Rockgrupper fra Danmark
Popgrupper fra Danmark
Musikgrupper fra 2008
Holger Mosbech

Niels Holger Søren Larsen Mosbech (18. marts 1886 i Mosbjerg – 3. september 1953 i København) var en dansk teolog, professor i nytestamentlig eksegese ved Københavns Universitet fra 1936 til sin død. Fra 1936 til 1940 var han ekstraordinær professor.

Mosbech blev student fra Aalborg Katedralskole i 1904, cand.theol. i 1910 og lic.theol. i 1916.

Kilder 
 Biografi i Dansk Biografisk Leksikon, 3. udgave

Eksterne henvisninger 
 

Professorer fra Københavns Universitet
Teologer fra Danmark
Faglitterære forfattere fra Danmark
Riddere af Dannebrog
Personer i Kraks Blå Bog (afdøde)
Personer i Dansk Biografisk Leksikon
Danskere i 1900-tallet
Dansksprogede forfattere fra Danmark
Ove B. Schaffalitzky de Muckadell

Ove Bernhard baron Schaffalitzky de Muckadell (født 4. august 1944 i København) er en dansk læge.

Han er søn af ingeniør Mogens baron Schaffalitzky de Muckadell og Kis født Krøger Andersen og blev sekondløjtnant i Hæren. Han blev cand.med. fra Københavns Universitet i 1970 og fik doktorgraden i 1980 fra samme universitet. Efter ansættelser på en række hospitaler i hovedstadsregionen blev han speciallæge i medicinsk gastroenterologi i 1981 og speciallæge i intern medicin 1982.

1985 blev Schaffalitzky de Muckadell ansat på Odense Universitetshospital som overlæge, og i 1987 blev han professor i intern medicin ved Odense Universitet, nu Syddansk Universitet.

Ved siden af sin undervisning ved lægeuddannelsen har han været institutleder ved Klinisk Institut på Syddansk Universitet, og han har derudover været engageret som underviser, mødeleder og kursusarrangør. Han har bidraget til adskillige lærebøger og er hovedredaktør af lærebogen Medicinsk Kompendium.

Ove B. Schaffalitzky de Muckadells forskning er internationalt kendt og citeret. Han har modtaget Klein-prisen i 1995, Hagedorn Prisen i 2000, Ydes Hæderspris i 2004 og Odd Fellow Ordenens Forskerpris i 2007. 10. maj 1997 blev han Ridder af Dannebrog. Han sidder i bestyrelsen for P. Carl Petersens Fond.

Han ægtede 18. februar 1967 akademiingeniør og laboratoriechef Karen Marie Nissen i Jægersborg Kirke.

Kilder 
 Krogsgaards slægtssider
 "En afholdt læge og forsker" , Fyens.dk, 31. december 2009.

Læger fra Danmark
Baroner fra Danmark
Ove B.
Personer fra København
Officerer fra Danmark
Personer i Kraks Blå Bog
Riddere af Dannebrog
Modtagere af Klein-prisen
Francis William Aston

Francis William Aston (født 1. september 1877 i Harborne, Birmingham, England, død 20. november 1945 i Cambridge, England) var en engelsk kemiker og fysiker, der modtog Nobelprisen i kemi i 1922 for sin opdagelse af isotoper i et stort antal ikke-radioaktive grundstoffer ved hjælp af sit massespektrometer, og for udtryk for reglen om "det hele antal". Denne regel siger at massen af et grundstofs isotoper svarer til et helt multipla af massen på et hydrogenatom. 

Han var medlem i Royal Society og ligeledes Trinity College, Cambridge.

Eksterne henvisninger 

Kemikere fra Storbritannien
Nobelprismodtagere i kemi
Medlemmer af Royal Society
Ansatte ved University of Cambridge
Rune Hedeman

Rune Hedeman (født 5. oktober 1982 i Aalborg) er en dansk musiker, komiker og radiovært.

Rune Hedeman blev student fra Aalborg Katedralskole i 2001 og har studeret Nordisk sprog og litteratur ved Aarhus Universitet. Han blev aldrig færdig, fordi hans band »1 2 3 4« i 2007 blev signet til Nikolaj Nørlunds pladeselskab Auditorium . Han valgte at satse på musikken, og blev med Det Elektriske Barometer-hittet Saddets, samt en optræden i Kristian Leths musikprogam »Liga« på DR2 , et anerkendt navn på den danske indiescene.
Hedeman lagde i 2011 musikken på hylden, da han blev ansat på DR, hvor han startede som en del af satirekollektivet Det sorte ur, hvor han optrådte som karaktererne »Jesus' 13. discipel, Chrille« og »rejseguiden Glen«, senere samme år lavede han sommerferie-radio på P3 kaldet Det Sorte Ur-Live , sammen med Asger Kjær. Programmet førte til at duoen fik deres eget faste fest-radioprogram "Er Det Fredag?" på DR Mama   i starten af 2012, som kørte sideløbende med en mini-webisode serien Er Det Fredag TV  på Facebook og Youtube. i september 2012 forlod han programmet til fordel for David Mandels spot i Go' morgen P3, hvor han især gjorde sig bemærket ved at lade sig udfordre til vilde stunts på liveradio. I december 2013 flyttede Rune til P6beat, hvor han i dag laver programmerne "P6 BEAT Quizzer" og "P6 BEAT med Rune Hedeman".

Filmografi 
 Langeberg - DR Mama (2012)
 Den Bitre ende - DR2 (2012)
 Kolonien - DR3 (2012)
 Høflighed på 100 dage - DR2/Immergut (2012)
 DR Detektor - DR2 (2014)
 Lokummet brænder 3 - DR Ultra (2014)

Radiografi 
 Det sorte ur - DR P3 (2010)
 Det sorte ur Live - DR P3 (2010)
 Er Det Fredag? - DR Mama (2011 - 2012)
 Tre mand og en Baby - DR P3 (2012)
 Go' Morgen P3 - DR P3 (2012-2013)
 P6 Beat med Rune Hedeman - DR P6 Beat (2013 - )
 P6 Beat Quizzer - DR P6 Beat (2014 - )
 Sommerformiddagen på P6 Beat - DR P6 Beat (2014-2015)

Discografi 
 Saddest (Single) - 1 2 3 4 / Auditorium (2007)
 In Your Faith (Album)  - 1 2 3 4 / Auditorium (2007)
 Mother (Single) - 1 2 3 4 / Auditorium (2009)
 Sjöwall og Wahlöö (Single) - 1 2 3 4 / Auditorium (2010)
 Gut (Single) - 1 2 3 4 / Auditorium (2010)
 Grænseoverskridende Underholdning i Tomgang (Album)  - Det Sorte Ur // DR/Warner Music Denmark(2011)

References 

Journalister fra Danmark
Musikere fra Danmark
Ansatte i DR
Personer fra Aalborg
Mogens Ballin

Francesco Mogens Hendrik Ballin (født Mogens Hendrik Ballin, 20. marts 1871 i København ; død 27. januar 1914 i Hellerup) var en dansk maler og kunsthåndværker.

Uddannelse 
Han var søn af handelsfuldmægtig, senere fabrikant Hendrik Isidor Ballin og Ida Hend Levy og stammede fra en velhavende jødisk familie i København. Efter at have afsluttet sin skolegang med 4. klasses hovedeksamen 1886 blev Ballin uddannet som maler hos Carl von Schmidt-Phiseldeck og på Jens Jørgen Jensen Egebergs private malerskole. Han var sammen med Carl Frydensberg elev af Viggo Pedersen.

Af afgørende betydning for hans udvikling var de privattimer i fransk, som han fik hos Mette Gauguin på Frederiksberg (gift med Paul Gauguin). Han rejste i 1891 til Paris, herfra tog han med den hollandske maler Jan Verkade til Bretagne, hvor han modtog undervisning af Paul Sérusier sammen med Verkade.

Næste år var han atter i Bretagne sammen med Verkade, der var blevet katolik, og de rejste derfra sammen til Firenze. Under Verkades påvirkning gik Ballin også over til katolicismen og døbtes 6. januar 1893 i San Giovanni, Firenzes dåbskapel. Ved denne lejlighed føjede han Francesco til sine fornavne. Samme år vendte Ballin tilbage til København, hvor han blev meget aktiv i kredsen omkring Johannes Jørgensen og hans tidsskrift Taarnet.

Ballins smedje 

I 1899 startede han en smedje på Tuborg for kunsthåndværk i metal, hvilket var noget nyt i Danmark. Det var væsentligt tin, Ballin forarbejdede til dekorative skåle, krus og kander; senere arbejdede han også i bronze, messing, sølv og guld, mest små arbejder som smykker, rammer og lignende, ofte med brug af rav, koraller og halvædelstene. Hans kunstneriske stil var stærkt påvirket af Thorvald Bindesbøll og den tyske jugendstil. Foruden efter egne tegninger arbejdede han sammen med kunstnere som Siegfried Wagner, Gudmund Hentze, Ludvig Find og flere. Ballins virksomhed fik afgørende betydning for Georg Jensen og Just Andersen. 1907 opgav han sin smedje og det dertil knyttede udsalg og virkede resten af sit liv i den katolske sags tjeneste som leder af Den katolske Højskole i København.

26. januar 1899 blev Ballin gift i Sankt Andreas Kirke i Sankt Andreas Kirke i Ordrup med Marguerite Eudoxie Frédérique d'Auchamp (18. november 1872 i København - 8. april 1907 i Ordrup), datter af cand.polit., senere kontorchef i Finansministeriet François Louis d'Auchamp (1843-1913) og Eugénie Caroline Augusta født Richard (1848-1912).

Ballin er begravet på Assistens Kirkegård.

Referencer

Eksterne henvisninger og kilder 

 
 
 DANSK BIOGRAFISK LEKSIKON 1932-44, bind 2, side 58
 Mogens Ballin hos Vejenkunstmuseum.dk
 Mogens Ballin hos Artnet.com med især kunsthåndværk og nogle få malerier

Malere fra Danmark
Jøder fra Danmark
Personer der er konverteret til kristendommen
Personer fra København
Danskere i 1800-tallet
Danskere i 1900-tallet
Personer i Dansk Biografisk Leksikon
Skolefolk fra Danmark
Mogens
Kunsthåndværkere fra Danmark
Katolikker fra Danmark
Tidaholm

Tidaholm er en by i Västra Götalands län i landskapet Västergötland i Sverige. Den er administrationsby for Tidaholms kommune.  Åen Tidan løber gennem byen, der i 2010 havde 8.027 indbyggere. 

På Hellidsberget i udkanten af Tidaholm ligger Hellidens Slot, som blev bygget som bolig for Hans Henric von Essen (1820-1894), der regnes for byens grundlægger. I dag er slottet ramme for Hellidens folkhögskola med elever fra hele Sverige.

Tidaholm fik bystatus 1910.

Eksterne kilder og henvisninger 

Byens websted
Dagslys

Dagslys er en kombination af al direkte og indirekte udendørs sollys i dagtiden. Dette omfatter direkte sollys, diffus stråling, og (som oftest) begge disse reflekteret fra Jorden og jordbaserede genstande. Spredt sollys eller reflekteret sollys fra genstande i det ydre rum (dvs. udenfor Jordens atmosfære) bliver generelt ikke opfattet som sollys. Måneskin opfattes aldrig som dagslys, selvom det er "indirekte sollys". Dagtid er den periode af tid hver dag, hvor dagslys forekommer.

Lys
Robert Rasmussen (virksomhed)

Robert Rasmussen er et dansk malerfirma, der blev grundlagt i 1858. Det har tidligere været kongelig hof-dekorationsmaler.

Historie 
Firmaet er grundlagt den 11. marts 1858 af Bernhard Schrøder (1832-1888), hvis forretning i 1886 blev overtaget af Nielsen og Hansen (etableret 1879) og videreført under navnet Bernhard Schrøder, Nielsen & Hansen. Vilhelm Hansen (1852-1910) blev hof-dekorationsmaler.

I løbet af 1870'erne og 1880'erne blev Schrøders virksomhed et af hovedstadens mest fremgangsrige udsmyknings- og maleretablissementer, bl.a. på grund af storproduktion af imiteret gyldenlæder til genopførelsen af Frederiksborg Slot. I løbet af 1890'erne blev firmaet det største udsmykningsfirma i hovedstaden, og ud over fastansatte svende, ansatte man velrenommerede kunst- og dekorationsmalere til at udføre rumudsmykninger til enkelte opgaver. Ved store opgaver som f.eks. Frederiksborgs og Christiansborg Slots opførelse samarbejdede man med flere af byens store dekorationsmalerfirmaer om arbejdet. 

Firmaet stod for fri stilkopiering i historicistisk smag, og dekorationerne blev udført med sans for malerisk effekt, komposition og figurtegning. En stor del af succesen skyldtes især samarbejdet med broderen, arkitekten Johan Schrøder og arkitekterne Vilhelm Dahlerup og Ferdinand Meldahl samt maleren C.N. Overgaard, som var kunstnerisk konsulent for virksomheden.

I 1923 sammensluttedes Robert Rasmussens forretning, etableret på Nørrebrogade nr. 45 i 1909, med det gamle firma, og Axel Nielsen (1882-?), søn af H. Chr. Nielsen, blev medindehaver af virksomheden, og i 1925 blev de begge udnævnt til kgl. hof-dekorationsmalere. I 1931 udtrådte Axel Nielsen af firmaet, og Robert Rasmussen (1884-1966) var eneindehaver, indtil han d. 1. januar 1950 optog sin ældste søn Einar Robert Rasmussen (7. maj 1909 - ?) som kompagnon.

Firmaet drev i året 1950 almindelig bygningsmalervirksomhed, men havde også værksteder for sprøjtemaling, skiltemaling, og fabrik for ægte og imiteret gyldenlæder (Dania Relief tapet) samt fabrik for vægtavlen "Tabula Danica".

Forretningens indregistrerede bomærke var indtil 2009 et skjold med tre farvetuber (de tre hovedfarver rød, gul og blå). Det nuværende bomærke består af selve firmanavnet samt en underliggende bjælke i diverse farver.

Siden 1982 har Robert Rasmussen været en del af V.S.L. Koncernen.

Firmaet lå tidligere i Amaliegade 3 og Sankt Gjertruds Stræde 6 E indre København, men er nu placeret på Mesterlodden 7-8 i Gentofte.

Referencer

Eksterne henvisninger 
 Robert Rasmussens hjemmeside 

Håndværksvirksomheder i Danmark
Tidligere virksomheder i København
Leverandører til Det Kongelige Danske Hof
Danske virksomheder etableret i 1858
Welsh Cup 1895-96

Welsh Cup 1895–96 var den 19. udgave af Welsh Cup, og turneringen havde deltagelse af 29 hold. Finalen blev afviklet den 6. april 1896 på Council Field i Llandudno, hvor Bangor FC vandt 3-1 over Wrexham AFC og dermed sikrede sig sin anden triumf i Welsh Cup. Klubbens første Welsh Cup-titel blev vundet i sæsonen 1888-89.

Resultater 

Den forrige sæsons semifinalister, Brymbo FC, Chirk AAA FC, Newtown AFC og Wrexham AFC, trådte først ind i turneringen i kvartfinalerne, mens de øvrige 25 klubber i første til tredje runde spillede om de sidste fire pladser i kvartfinalerne.

Første runde

Anden runde

Tredje runde

Kvartfinaler 

Kvartfinalerne havde deltagelse af de fire hold, der gik videre fra tredje runde, samt forrige sæsons fire semifinalister, Brymbo FC, Chirk AAA FC, Newtown AFC og Wrexham AFC, der først trådte ind i turneringen i kvartfinalerne.

Semifinaler 

Semifinalerne blev spillet på neutral bane.

Finale

Kilder / eksterne henvisninger 
 Welsh Football Data Archive – Welsh Cup – 1895/96 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1895
Fodbold i 1896
Ivan Runje

Ivan Runje (født 9. oktober 1990) er en kroatisk fodboldspiller, der spiller for den polske klub Jagiellonia Białystok.
Ivan Runje dækker positionen centerforsvar. Runje er en boldspillende forsvarspiller med tekniske egenskaber frem ad banen

Eksterne henvisninger 
 Ivan Runje på danskfodbold.com
 Ivan Runje på 90minut.pl
 

Fodboldspillere fra Kroatien
Fodboldspillere fra FC Nordsjælland
Fodboldspillere fra AC Omonia
Fodboldspillere fra Jagiellonia Bialystok
Personer fra Split
Kleis' Kunsthandel

Kleis' Kunsthandel var et dansk forgylderetablissement og kunsthan­del, som blev grundlagt i 1831 på Vesterbro i København som glarme­ster- og skilderiforretning af Jeppe Jensen Kleis (1804-1882). Sønnen Valdemar Kleis (1845-1918) videreførte forretningen, i hvis levetid den blev en af Københavns førende kunsthandler. Efter hans død 1918 overtog sønnen Georg Kleis (1893-1980) forretningen på Vesterbro (Vesterbrogade 58), mens en anden søn, billedhugger Hjalmar Kleis (1883-1965), overtog en filial på Strøget. Forretningen på Vesterbro lukkedes i 1972.

Den Frie Udstilling fandt første gang sted 26. marts 1891 i Kleis' Kunsthandel.

Litteratur 
 International Kunst; Ekspressionister og Kubister, Malerier, Grafik og Skulpturer: Udstillede Georg Kleis Kunsthandel, Vesterbrogade 58, København.
 Georg Kleis, Valdemar Kleis: 1845 - 7. Jan. - 1945: Den gamle Kunsthandel paa Vesterbro, 1945.

Kilder 
 Danmarks ældste forretninger 1100-1911, Kraks Forlag 1950

Butikker i København
Danske virksomheder etableret i 1831
Vesterbro
Indre By (København)
Kunst fra Danmark
Ophørt i 1972